31/12/2019 | Administración LocalMunicipal
Sada
Servizos Económicos
Anuncio de aprobación definitiva da modificación da Ordenanza Fiscal núm.1, reguladora do Imposto sobre Bens Inmobles

De conformidade co disposto no artigo 17.3 do Texto Refundido da Lei Reguladora das Facendas Locais aprobado por Real Decreto Lexislativo 2/2.004, de 5 de marzo, una vez transcorrido o prazo de exposición ao público do acordo provisional de modificación da Ordenanza Fiscal número 1, Reguladora do Imposto sobre Bens Inmobles, adoptado en sesión plenaria de 26 de outubro de 2019, examinadas as reclamacións presentadas contra o mesmo, e rexeitando as mesmas coa motivación incluída nos informes que constan no expediente, apróbase a redacción definitiva da modificación da citada Ordenanza fiscal no seu artigo cinco, quedando os apartados afectados redactados como segue: “Artigo 5 (.) 3.-Establecese unha bonificación na cota íntegra do Imposto sobre Bens Inmobles de natureza urbana equivalente á diferenza positiva entre a cota íntegra do exercicio e a cota líquida do exercicio anterior multiplicada esta última polo coeficiente do incremento máximo anual da cota líquida que queda establecido no 1,03 para todos os tramos do valor catastral e todas as modalidades de uso das construcións que en aquela se fixen e na que se sitúen os diferentes bens inmobles do municipio, conforme establece o artigo 74,2 do TRLRHL. Esta bonificación terá unha duración de tres períodos impositivos e será efectiva a partir da entrada en vigor dos novos valores catastrais de bens inmobles dunha mesma clase, resultantes dun procedemento de valoración colectiva de carácter xeral de ámbito municipal. Esta bonificación será compatible con outras ás que teña dereito o mesmo inmoble. Sen perxuicio do disposto no parágrafo anterior, no suposto de que a aplicación doutra bonificación concluía no período inmediatamente anterior a aquel no que haxa que aplicarse sobre o mesmo inmoble a bonificación á que se refire este apartado, a cota sobre a que se aplicará, no seu caso, o coeficiente de incremento máximo anual será a cota íntegra do exercicio anterior. Cando en algún dos períodos impositivos nos que se aplique esta bonificación teña efectividade un cambio no valor catastral dos inmobles, resultante de alteracións susceptibles de inscrición catastral, de cambio de clase do inmoble o dun cambio de aproveitamento determinado pola modificación do planeamento urbanístico, para o cálculo da bonificación considerarase como cota líquida do exercicio anterior a resultante de aplicar o tipo de gravame de dito ano ao valor base determinado conforme ao disposto no artigo 69 da TRLRHL. As liquidacións tributarias resultantes da aplicación desta bonificación rexeranse polo previsto no artigo 102,3 da Lei 58/2003, de 17 de decembro, Xeral Tributaria, sen que sexa necesaria a súa notificación individual nos casos de establecemento, modificación o supresión daquela como consecuencia da aprobación ou modificación da ordenanza fiscal.4.-No suposto de que un mesmo suxeito pasivo teña dereito a mais dunha bonificación na cota do IBI por inmobles de uso residencial aplicarase unha única bonificación polo importe de maior contía; con excepción do previsto no aparto anterior.” Disposición final: A presente ordenanza fiscal, que foi aprobada polo Pleno da corporación na sesión do día 27 de decembro de 2019, entrará en vigor, despois de ser publicada no Boletín Oficial da Provincia, o día 1 de xaneiro de 2020 e será aplicada a partir desta data, polo que permanece en vigor ata a súa modificación ou derrogación expresa. Sada, a 27 de decembro de 2019 O alcalde, Oscar Benito Portela Fernández